CELEX: 32021R1452
Language: bg
Date: 2021-09-03 00:00:00
Title: Регламент за изпълнение (ЕС) 2021/1452 на Комисията от 3 септември 2021 година за подновяване на одобрението на активното вещество калиев хидрогенкарбонат като активно вещество с нисък риск в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) № 540/2011 на Комисията (текст от значение за ЕИП)

6.9.2021   
               
               
                  BG
               
               
                  Официален вестник на Европейския съюз
               
               
                  L 313/30
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/1452 НА КОМИСИЯТА
         от 3 септември 2021 година
         за подновяване на одобрението на активното вещество калиев хидрогенкарбонат като активно вещество с нисък риск в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) № 540/2011 на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 във връзка с член 22, параграф 1 от него,
         като има предвид, че:
         
                     (1)
                  
                  
                     С Директива 2008/127/ЕО на Комисията (2) на 1 септември 2009 г. калиевият хидроген карбонат бе включен като активно вещество в приложение I към Директива 91/414/ЕИО на Съвета (3).
                  
               
                     (2)
                  
                  
                     Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) № 1107/2009 и са включени в списъка в част А от приложението към Регламент за изпълнение (ЕС) № 540/2011 на Комисията (4).
                  
               
                     (3)
                  
                  
                     Срокът на одобрението на активното вещество калиев хидрогенкарбонат, определен в част А от приложението към Регламент за изпълнение (ЕС) № 540/2011, изтича на 31 август 2022 г.
                  
               
                     (4)
                  
                  
                     В съответствие с член 1 от Регламент за изпълнение (ЕС) № 844/2012 на Комисията (5) в предвидения в същия член срок бяха подадени заявления за подновяване на одобрението на калиев хидрогенкарбонат.
                  
               
                     (5)
                  
                  
                     Заявителите представиха допълнителните досиета, изисквани съгласно член 6 от Регламент за изпълнение (ЕС) № 844/2012. Според докладващата държава членка заявлението е пълно.
                  
               
                     (6)
                  
                  
                     Докладващата държава членка изготви проект на доклад за оценка във връзка с подновяването, като се консултира със съдокладващата държава членка, и на 19 декември 2019 г. го представи на Европейския орган за безопасност на храните („Органа“) и на Комисията. Органът направи обществено достъпно допълнителното обобщено досие и започна обществена консултация по проекта на доклад за оценка във връзка с подновяването. Освен това Органът изпрати проекта на доклад за оценка във връзка с подновяването до заявителите и до държавите членки за коментар и препрати получените коментари на Комисията.
                  
               
                     (7)
                  
                  
                     На 20 април 2021 г. Органът предаде на Комисията заключението си (6) за това дали може да се очаква веществото калиев хидрогенкарбонат да отговаря на критериите за одобряване, предвидени в член 4 от Регламент (ЕО) № 1107/2009.
                  
               
                     (8)
                  
                  
                     На 5 и 6 юли 2021 г. Комисията представи доклад във връзка с подновяването на одобрението и проект на регламент относно калиев хидрогенкарбонат пред Постоянния комитет по растенията, животните, храните и фуражите.
                  
               
                     (9)
                  
                  
                     Комисията прикани заявителите да представят своите коментари относно заключението на Органа, а в съответствие с член 14, параграф 1, трета алинея от Регламент за изпълнение (ЕС) № 844/2012 — и относно доклада във връзка с подновяването на одобрението. Заявителите представиха своите коментари и те бяха разгледани внимателно.
                  
               
                     (10)
                  
                  
                     Беше установено, че критериите за одобряване, предвидени в член 4 от Регламент (ЕО) № 1107/2009, са изпълнени по отношение на един или няколко представителни видове употреба на най-малко един продукт за растителна защита, съдържащ активното вещество калиев хидрогенкарбонат.
                  
               
                     (11)
                  
                  
                     Оценката на риска във връзка с подновяването на одобрението на активното вещество калиев хидрогенкарбонат се основава на ограничен брой представителни видове употреба, но това не ограничава видовете употреба, за които могат да бъдат разрешавани продуктите за растителна защита, съдържащи калиев хидрогенкарбонат. Поради това е целесъобразно да отпадне ограничението за употреба единствено като фунгицид или инсектицид.
                  
               
                     (12)
                  
                  
                     Освен това Комисията смята, че калиевият хидрогенкарбонат е активно вещество с нисък риск по смисъла на член 22 от Регламент (ЕО) № 1107/2009. Калиевият хидрогенкарбонат не е рисково вещество и отговаря на условията, посочени в точка 5.1 от приложение II към Регламент (ЕО) № 1107/2009. Поради това е целесъобразно одобрението на калиев хидрогенкарбонат като вещество с нисък риск да бъде подновено.
                  
               
                     (13)
                  
                  
                     Поради това Регламент за изпълнение (ЕС) № 540/2011 следва да бъде съответно изменен.
                  
               
                     (14)
                  
                  
                     С Регламент за изпълнение (ЕС) 2021/745 на Комисията (7) срокът на одобрението на калиев хидрогенкарбонат бе удължен до 31 август 2022 г., за да се даде възможност процедурата по подновяването да приключи, преди този срок на одобрението да изтече. Предвид обстоятелството, че решение за подновяване на одобрението е било взето преди да изтече посоченият по-горе удължен срок на одобрението, настоящият регламент следва да започне да се прилага преди да настъпи въпросната дата.
                  
               
                     (15)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Подновяване на одобрението на активното вещество
            Подновява се одобрението на активното вещество калиев хидрогенкарбонат, посочено в приложение I, като вещество с нисък риск.
         
         
            Член 2
            Изменения на Регламент за изпълнение (ЕС) № 540/2011
            Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
         
         
            Член 3
            Влизане в сила и дата на прилагане
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            Той се прилага от 1 ноември 2021 година.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 3 септември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 309, 24.11.2009 г., стр. 1.
         
            (2)  Директива 2008/127/ЕО на Комисията от 18 декември 2008 г. за изменение на Директива 91/414/ЕИО на Съвета с цел включване на няколко активни вещества (ОВ L 344, 20.12.2008 г., стр. 89).
         
            (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
         
            (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
         
            (5)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).
         
            (6)  Заключение относно партньорската проверка на оценката на риска от употребата на активното вещество калиев хидрогенкарбонат: EFSA Journal (Бюлетин на ЕОБХ), 2021; 10.2903/j.efsa.2021.6593. Той е наличен в интернет на адрес: www.efsa.europa.eu.
         
            (7)  Регламент за изпълнение (ЕС) 2021/745 на Комисията от 6 май 2021 г. за изменение на Регламент за изпълнение (ЕС) № 540/2011 по отношение на удължаването на срокoвете на одобренията на активните вещества алуминиев амониев сулфат, алуминиев силикат, бефлубутамид, бентиаваликарб, бифеназат, боскалид, калциев карбонат, каптан, въглероден диоксид, цимоксанил, диметоморф, етефон, екстракт от чаено дърво, фамоксадон, остатъчни вещества от дестилация на мазнини, мастни киселини C7 — C20, флумиоксазин, флуоксастробин, флурохлоридон, фолпет, форметанат, гиберелинова киселина, гиберелини, хептамалоксилоглюкан, хидролизирани протеини, железен сулфат, метазахлор, метрибузин, милбемектин, Paecilomyces lilacinus щам 251, фенмедифам, фосмет, пиримифос-метил, растителни масла/масло от рапично семе, калиев хидрогенкарбонат, пропамокарб, протиоконазол, кварцов пясък, рибено масло, обонятелни репеленти от животински или растителен произход/овча мас, S-метолахлор, феромони на люспокрили с права верига, тебуконазол и уреa (OВ L 160, 7.5.2021 г., стр. 89).
      
      
         
            ПРИЛОЖЕНИЕ I
            
                        
                           Популярно наименование, идентификационни номера
                        
                     
                     
                        
                           Наименование по IUPAC
                        
                     
                     
                        
                           Чистота
                            (1)
                        
                     
                     
                        
                           Дата на одобрението
                        
                     
                     
                        
                           Изтичане срока на одобрението
                        
                     
                     
                        
                           Специфични разпоредби
                        
                     
                  
                        Калиев хидрогенкарбонат
                        CAS № 298-14-6
                        CIPAC № 853
                     
                     
                        Калиев хидрогенкарбонат
                     
                     
                        990 g/kg
                     
                     
                        1 ноември 2021 г.
                     
                     
                        31 октомври 2036 г.
                     
                     
                        За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада във връзка с подновяването на одобрението на калиев хидрогенкарбонат, и по-специално допълнения I и II към него.
                     
                  
               (1)  Допълнителна подробна информация за идентичността и спецификацията на активното вещество е предоставена в доклада във връзка с подновяването на одобрението.
         
      
      
         
            ПРИЛОЖЕНИЕ II
            Приложението към Регламент за изпълнение (ЕС) № 540/2011 на Комисията се изменя, както следва:
            
                        (1)
                     
                     
                        в част А вписване 244 за калиев хидрогенкарбонат се заличава;
                     
                  
                        (2)
                     
                     
                        в част Г се добавя следното вписване:
                        
                                    
                                       Номер
                                    
                                 
                                 
                                    
                                       Популярно наименование, идентификационни номера
                                    
                                 
                                 
                                    
                                       Наименование по IUPAC
                                    
                                 
                                 
                                    
                                       Чистота
                                    
                                 
                                 
                                    
                                       Дата на одобрението
                                    
                                 
                                 
                                    
                                       Изтичане срока на одобрението
                                    
                                 
                                 
                                    
                                       Специфични разпоредби
                                    
                                 
                              
                                    „32
                                    
                                 
                                 
                                    Калиев хидрогенкарбонат
                                    CAS №
                                    298-14-6
                                    CIPAC № 853
                                 
                                 
                                    Наименование по IUPAC: Калиев хидрогенкарбонат
                                 
                                 
                                    990 g/kg
                                 
                                 
                                    1 ноември 2021 г.
                                 
                                 
                                    31 октомври 2036 г.
                                 
                                 
                                    За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада във връзка с подновяването на одобрението на калиев хидрогенкарбонат, и по-специално допълнения I и II към него.“